Eirikssønnene
Store norske leksikon,Historie,Norsk og nordisk historie,Norges historie,Norges historie fram til 1050
Eirikssønnene var sønnene til Eirik Blodøks og Gunnhild kongsmor. Disse var ifølge Snorre: Gamle (oppkalt etter morfaren, danekongen Gorm den gamle), Guttorm, Harald (Gråfell), Ragnfred, Erling, Gudrød og Sigurd Sleva.
Eirikssønnene lå stadig i strid med Eiriks halvbror Håkon Adalsteinsfostre («den gode») og forsøkte å ta tilbake det kongedømmet faren var fordrevet fra. Dette lyktes da Håkon døde av sine sår etter slaget ved Fitjar på Stord (ca. 960). Etter dette overtok de riksstyringen av Norge i fellesskap under ledelse av Harald Gråfell.Eirikssønnene fikk sin egen saga i Snorres Heimskringla, Eirikssønnenes saga. Les mer i Store norske leksikon norsk historie fra 800 til 1130 vikingtiden